ທະຫານສະຫະລັດ 2 ຄົນ ຖືກຍິງຕາຍ ໃນອັຟການິສຖານ
ອົງການເນໂຕ້ກ່າວວ່າ ທະຫານອາເມຣິກັນ 2 ຄົນ ຖືກຕຳຫຼວດ ອັຟການິສຖານຍິງຕາຍ ທີ່ແຂວງ Farah.
ອົງການ NATO ກ່າວວ່າ ເຈົ້າໜ້າທີ່ຕໍາຫລວດອັຟການິສຖານ ຄົນນຶ່ງ ໄດ້ສັງຫານ ທະຫານສະຫະລັດ ສອງຄົນ ອົງການ NATO ກ່າວວ່າ ທະຫານຂອງຕົນສອງຄົນໄດ້ຖືກສັງ ຫານ ໃນຕອນເຊົ້າຂອງວັນສຸກມື້ນີ້ ທີ່ແຂວງ Farah ທາງພາກ ຕາເວັນຕົກ ຂອງອັຟການິສຖານ ກຸ່ມພັນທະມິດເນໂຕ້ກ່າວວ່າ ຜູ້ໂຈມຕີ ໄດ້ຖືກຍິງຕາຍ ອາທິດແລ້ວນີ້ ທະຫານສະຫະລັດ 6 ຄົນ ກໍໄດ້ຖືກສັງຫານໃນ ການໂຈມຕີສອງຄັ້ງໂດຍສະມາຊິກກຳລັງຮັກສາຄວາມປອດ ໄພຂອງອັຟການິສຖານ ຫລືວ່າມືປືນທີ່ໃສ່ເຄື່ອງແບບທະຫານ ທະຫານກຳລັງປະສົມຫລາຍກວ່າ 33 ຄົນ ໄດ້ຖືກສັງຫານພາຍໃນປີນີ້ ໃນອັນທີ່ເອີ້ນວ່າ ການໂຈມຕີໂດຍພວກ “ເຄື່ອງແບບສີຂຽວ ຕໍ່ເຄື່ອງແບບສີຟ້າ ” ຊຶ່ງໝາຍ ເຖິງສີເຄື່ອງແບບຂອງອັຟການິສຖານ ແລະສີເຄື່ອງແບບຂອງທະຫານເນໂຕ້ ໂຄສົກອົງການ NATO ນາຍພົນຈັດຕະວາ Gunter Katz ກ່າວວ່າ ເຫດການທີ່ “ໂດດດ່ຽວ” ເຫຼົ່ານີ້ “ຈະບໍ່ສົ່ງຜົນສະທ້ອນຕໍ່ສະພາບການທັງໝົດ” ຢູ່ໃນອັຟການິສຖານ ແລະ “ຈະບໍ່ມີຜົນກະທົບໃດໆ” ຕໍ່ການມອບໂອນ ການຮັກສາຄວາມປອດໄພ ໃຫ້ແກ່ອັຟການິສຖານ